İlham Əliyevin Yüngül atletika üzrə dünya çempionu Ramil Quliyevə məktubu
Yüngül atletika üzrə dünya çempionu Ramil Quliyevə

Əziz Ramil. 

İlk növbədə səni yüngül atletika üzrə dünya çempionu adını qazanmağın münasibətilə səmimi qəlbdən təbrik edirəm.

Qeyd etmək istərdim ki, tarixdə ilk dəfə olaraq azərbaycanlı idmançı yüngül atletika üzrə dünya çempionu olub. Xüsusilə sevindirici haldır ki, sən qələbədən sonra Azərbaycan və Türkiyə bayraqlarını qaldırdın. Bu, onu göstərir ki, sən öz xalqına bağlı, vətənpərvər insansan.

Sən bu gün Türkiyəni təmsil edirsən. Ancaq idmanda ilk addımlarını Azərbaycanda atmısan.

Bu qələbə münasibətilə Türkiyəni də təbrik edirəm. Sənin qələbən, eyni zamanda, Azərbaycan-Türkiyə dostluğu və qardaşlığının növbəti təzahürüdür. Biz Azərbaycanda səninlə fəxr edirik.

Sənə idmanda yeni qələbələr arzulayıram.

İlham Əliyev
Azərbaycan Respublikasının Prezidenti

Bakı, 11 avqust 2017-ci il.

Mənbə
Azərbaycan Respublikasının Prezidenti İlham Əliyevin "Yüngül atletika üzrə dünya çempionu Ramil Quliyevə" 11 avqust 2017-ci il tarixli məktubu

2017-ci ilin məktubları